**OSNOVNA ŠKOLA „BRAĆA RADIĆ“**

**Miklinovec 6a**

**48000 KOPRIVNICA**

**Obrazloženje Financijskog plana Osnovne škole „Braća Radić“ Koprivnica za 2020.g., sa projekcijama za 2021. i 2022.godinu**

**1. Sažetak djelokruga rada proračunskog korisnika**

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti: odgoj i osnovno školovanje djece, osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima, organizacija aktivnosti djece u sklopu različitih udruga te učeničkih klubova i društava.

Nastava je organizirana u dvije smjene, prva smjena počinje u 8:00 h i završava u 13:10 h dok druga smjena počinje u 13:15 h i završava u 18:25 h. Nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i sporta i Godišnjem planu i programu rada škole.

Matična škola u Koprivnici sagrađena je 1989. godine, u školskoj godini 2019./2020. nastavu polazi 819 učenika u 41 razredni odjel. Školska zgrada u Starigradu sagrađena je 1954. godine, a nastava je organizirana za 92 učenika u 4 razredna odjela. Zgrada u Bakovčicama je izgrađena 1954. godine. U njoj 4 učenika polazi nastavu u jednom kombiniranom razrednom odjelu. U Matičnoj školi rad se odvija u 25 učionica od kojih su 4 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područne škole, na žalost, nemaju sportske dvorane ni odgovarajuća sportska igrališta.

Osnovna škola „Braća Radić“ na početku šk. god. 2019./2020. broji 98 djelatnika, od toga 22 učitelja razredne nastave, 45 učitelja predmetne nastave, 5 stručnih suradnika, 2 pripravnika, 6 pomoćnika u nastavi i 18 ostalih djelatnika, od toga su 5 učiteljice savjetnice, 3 učiteljice mentorice i 4 voditelja Županijskih stručnih vijeća (matematike, informatike, razredne nastave i engleskog jezika).

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostalih djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cijeloživotnog učenja, usvajanje zdravih navika, pozitivnih stavova te razvoj kompletne mlade osobe s razvijenim samopoštovanjem i poštovanjem drugih.

Financijskim planom sredstva su planirana za provođenje programa 3002 Osnovni program osnovnoškolskog odgoja i obrazovanja, 3003 Dodatni program odgoja i obrazovanja, 3015 Socijalni program i 9000 COP.

**Program 9000 COP**

**AKTIVNOST: 900002 COP OŠ „Braća Radić“**

U okviru aktivnosti COP OŠ „Braća Radić“ vrši se financiranje rashoda za zaposlene i materijalne rashode poslovanja za Matičnu školu u Koprivnici, PŠ Starigrad i PŠ Bakovčica. Plan za 2020. godinu za isplatu plaća, doprinosa i ostalih rashoda za zaposlene preko COP-a je veći za 391.015,00 kn u odnosu na projekcije. Odlukom Vlade RH u 2019.g. povećana je osnovica za obračun plaće sa 01.01.2019. na 5.584,19 i sa 01.09.2019. na 5.695,87 kn što je uzrokovalo veći plan za 2020. godinu. Plan je slijedeći:

* *Rashodi za zaposlene* - sredstva za plaće 8.400.900,00 kn s pripadajućim doprinosima 1.450.000,00 kn,
* *Ostale rashode za zaposlene* –plan je 360.000,00 kn za jubilarne nagrade (za 10 djelatnika), darovi za djecu do navršenih 15 godina života (65 djece x 500,00 kn), božićnica (93 x 1.250,00kn), regres (90 x 1.250,00 kn) pomoći za bolovanje preko 42 dana, pomoći u slučaju smrti, otpremnine (2 djelatnika),
* *Naknade troškova zaposlenima*  za prijevoz djelatnika na posao i s posla: 165.000,00 kn (isplaćuje se kn po kilometru),
* *Naknade poslodavca zbog nezapošljavanja osoba s invaliditetom:* plan je 42.000,00 kn (3% od ukupnog broja zaposlenih iznosi 3 osobe x 1.150,00 kn i to iznosi 3.450,00 kn/mj).

Projekcija plana za 2021. i 2022. godinu je korigirana za 0,5% za godinu minulog rada.

**Program 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**AKTIVNOST: A300202 Decentralizirane funkcije osnovnog školstva – OŠ „Braća Radić“**

Uputom za izradu financijskog plana za razdoblje 2020.-2022., predviđena sredstva za aktivnost *Decentralizirane funkcije osnovnog školstva* za osiguranje minimalnih financijskih standarda iznose 2.142.474,00 kn što je za 377.386,00 kn više u odnosu na projekciju za 2020.godinu. Razlog je taj što smo tek u I. rebalansu po Odluci Vlade o kriterijima i mjerilima za utvrđivanje bilančnih prava osnovnog školstva dobili dodatna sredstva za trošenje pa je plan za 2020. godinu planiran u tim okvirnim količinama. Sredstva će se koristiti za financiranje Naknada troškova zaposlenima u sklopu čega se financiraju **službena putovanja** (sredstva za dnevnice na službenom putu su namijenjena za odlaske na seminare, stručne skupove te izlete i ekskurzije za 67 obrazovnih djelatnika, 5 stručnih suradnika, ravnatelja, tajnicu, voditeljicu računovodstva i računovodstvenu referenticu) te je plan na ovoj poziciji povećan zbog novog Pravilnika o izmjenama i dopunama Pravilnika o porezu na dohodak, kojim su propisani novi neoporezivi primici radnika i uvjeti za njihovu isplatu te visina neoporezive dnevnice sada iznosi 200,00 kn. Nadalje će se sredstva koristiti za **stručno usavršavanje zaposlenika** (sredstva su potrebna za seminare, savjetovanja i simpozije za stručne skupove na kojima prisustvuju učitelji, stručni suradnici, voditeljica računovodstva, računovodstvena referentica, tajnica i ravnatelj – kotizacije su od 200,00 do 1.200,00 kn po seminaru ili stručnom skupu) te **ostale naknade troškova zaposlenima**, a isplaćuje se za korištenje privatnog automobila u službene svrhe za putovanja kraća od 30 km.

U sklopu podskupine **rashoda za materijal i energiju** financiraju se troškovi uredskog materijala i ostalih materijalnih rashoda (kao što je materijal za nastavu), energije, materijala i dijelova za tekuće i investicijsko održavanje, sitnog inventara i auto guma, službene i radne zaštitne odjeće. Povećan je plan na materijalu za čišćenje jer ćemo kupnjom perilice za školsku kuhinju i stroja za čišćenje za spremačice imati dodatne rashode nabave sredstava za čišćenje i pranje. Također smo povećali plan na službenoj odjeći i obući kako bi svim spremačicama, kuharima i domarima nabavili novu odjeću i radnu obuću (radne hlače, kute, cipele, prsluke, majice, pregače, natikače). Od sitnog inventara i auto guma planiramo nabaviti nove karte za geografiju i povijest, vage s visinomjerom, tipkovnice za informatičku učionicu, modelarsku pilu za tehničku kulturu, plastifikator za razrednu nastavu, geometrijske komplete za razrednu nastavu, komarnik za prozor, zvučnike za laptop, plutene i magnetne ploče te kolica s kantama za spremačice za čišćenje. Što se tiče energije, već se u ovoj 2019. godini vide manji troškovi struje i plina zbog energetske obnove škole te se nadamo da će se tendencija smanjenih troškova na energiji nastaviti i dalje, ali sve ovisi od godine do godine. Također planiramo financirati **rashode za usluge** kao što su usluge telefona, pošte i prijevoza, usluga prijevoza učenika, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge te ostale usluge. Plan zakupnina i najamnina nam je također veći, s sve zbog štampanja e-računa koje zaprimamo elektroničkim putem. Od usluga za tekuće i investicijsko održavanje planiramo utrošiti za servisiranje i popravke računalne opreme, uređaja u školskoj kuhinji, servise i popravke kotlovnice, servise vatrogasnih aparata, klima uređaja, baždarenje sigurnosnih ventila, ispitivanja kotlovskog postrojenja, hidrantske mreže i radnog okoliša u matičnoj školi i područnim školama za što dobivamo certifikate i uvjerenja o ispravnosti rada uređaja i opreme. Od većih tekućih održavanja planiramo krečenje Matične škole koje nije ostvareno u 2019. godini te brušenje parketa u Područnoj školi. Za redovite servise plan iznosi 45.000,00 kn, te dodatnih 25.000,00 kn za hitne intervencije i popravke kao što su popravci projektora, laptopa i hitne intervencije na kotlovnici.

Od **ostalih nespomenutih rashoda** poslovanja planiramo financirati premije osiguranja, reprezentaciju, članarine, pristojbe i naknade, te ostale nespomenute rashode poslovanja.

Od **ostalih financijskih rashoda** planiramo financirati eventualne zatezne kamate za neplaćene račune po dospijeću valute.

U podskupini **postrojenja i oprema** od ukupno 98.020,00 knplaniramo financirati nabavu 4 novih prijenosnih računala i 3 stolna računala za zamjenu postojećih starih i dotrajalih, 10 uredskih stolica za razrednu nastavu te ravnatelja i tajnicu, 3 usisavača za spremačice, 10 konferencijskih stolica, 1 stol za zbornicu, 2 ladičara sa 4 ladice, 4 dvokrilna ormara te školsku ploču za PŠ Starigrad, jednu školsku ploču za matematiku, odskočnu dasku za tzk predmetne nastave, dresove za natjecanja, 2 gitarska pojačala te knjige za školsku knjižnicu.

Plan za decentralizirana sredstva u 2021. i 2022. jednak je planu za 2020. godinu.

**PROGRAM: 3003 DODATNI PROGRAM ODGOJA I OBRAZOVANJA**

**Aktivnost: A300317 Redovna djelatnost osnovnih škola**

Planiramo sredstva u iznosu od 1.500,00 kn za prijevoz osobe na stručnom osposobljavanju koje više ne financira HZZ (1 osoba x 12 mjeseci x 125,00 kn ).

Sredstva za 2021. i 2022. godinu se planiraju u istom iznosu kao i za 2020. godinu.

**Aktivnost: A300306 Slobodne aktivnosti i školska natjecanja**

Slobodne aktivnosti ili izvannastavne aktivnosti obuhvaćaju različite programske sadržaje koji se odvijaju izvan nastavnih obveza u organizaciji škole u njenim prostorijama. Organiziraju se za učenike od prvog do osmog razreda, a smisao i rad nije samo u pružanju mogućnosti „najsposobnijim“, već u poticajima omogućavanja i stvaranja uvjeta da se što više učenika uključi u razne organizirane oblike u kojima će naći smisao i zadovoljstvo. Sredstva su planirana za isplatu plaća voditeljima aktivnosti za:

* Grupe: Ritmička grupa – 1 sat, Planinarska skupina OŠ „Braća Radić“ – 2 sata, Eko skupina – 1 sat, Super zeleni (Eko skupina) – 1 sat, Mala kreativno-socijalizacijska radionica – 1 sat, Njemački jezik – „Veseli Nijemci“ – 1 sat, Filmska skupina – Animirani film – 1 sat, Francuska igraonica – 1 sat, Informatička grupa – 1 sat, Školski čitateljski klub Lijina Gajbica – 1 sat, Plesna grupa – 1 sat, Malci radoznalci (prirodoslovna grupa) – 1 sat, Grupa matematičara osmih razreda – 1 sat; 14 sati x 1.000,00 kn, 10 tjedana u prvom polugodištu i 17 tjedana u 2. polugodištu - plan je u iznosu od 35.700,00 kn
* Nabavu potrošnog/uredskog materijala za obavljanje nekih slobodnih aktivnosti - plan je 1.200,00 kn
* Ostale nespomenute rashode poslovanja u okviru kojih se knjiže troškovi za međuopćinska i županijska natjecanja: sportska natjecanja (rukomet, futsal, atletika, plivanje, kros, košarka) na međuopćinskoj i županijskoj razini, natjecanja u znanju (matematika, hrvatski jezik, engleski jezik, kemija, biologija, fizika, informatika, njemački jezik, crveni križ, LiDraNo, likovni, geografija, povijest, francuski jezik, fizika, Mladi tehničari) također na nivou grada i županije te ostala natjecanja u domovini i izvan nje (Čitanjem do zvijezda, DABAR, Međunarodni likovni natječaj, Europa u školi, Sigurno u prometu, Mathema, Klokan, Euromath, Sferica, Kanižijada - Limačijada...).

Sredstva na toj aktivnosti su planirana u većem iznosu od projekcija, zbog toga što slobodne aktivnosti obuhvaćaju veći broj aktivnosti u odnosu na 2018./2019. godinu. Sredstva za 2021. i 2022. godinu planiramo u istom iznosu kao i za 2020.godinu.

**Aktivnost: A300323 Unapređenje standarda u školama – izvor VLASTITI PRIHODI**

Planirana sredstva planiramo utrošiti za:

* **Naknade troškova osobama van radnog odnosa (**Sredstva dobivamo od HZZ-a, a namijenjena su za osobu na stručnom osposobljavanju). Plan nam je u 2020. godini zaposliti 1 osobu na stručno usavršavanje, a za isplatu doprinosa plan je 20.000,00 kn,
* **Sitan inventar,** prijedlog plana je 11.700,00 kn koje bi utrošili na kupnju mini linije u razrednoj nastavi od sredstava koje dobijemo kao nagradu od Turističke zajednice za postignute dobre rezultate na natjecanjima, te kupnju nošnji za učenike škole u PŠ Starigrad koje bi kupili od viška tekućih donacija te viška vlastitih prihoda od skupljenog papira u PŠ Starigrad
* **Za isplatu dnevnica** za organizatore ŽSV-a (ukoliko će organizirati ŽSV izvan radnog mjesta) i pratitelje učenika za odlaske na završna natjecanja, plan je 4.500,00 kn,
* **Uredski materijal –** planira se utrošiti za kupnju uredskog materijala i materijala za nastavu
* **Ostale nespomenute rashode poslovanja** u okviru kojih planiramo utrošiti na kupnju majica za prvašiće koje će financirati roditelji u iznosu 35.000,00 kn (komplet od 3 majice po 95,00 kn x 368 učenika), osiguranje učenika u iznosu od 18.000,0000 kn (900 učenika x 20,00 kn), 7.000,00 kn za prijevoz na državna natjecanja, 6.000,00 kn za organizacije ŽSV-a (4 ŽSV-a x 1.500,00 kn). Za 2019. godinu procjenjujemo planirani višak za voditelje ŽSV-a u iznosu od 12.000,00 kn za koji ćemo u Odluci o raspodjeli rezultata utvrditi da se isti može utrošiti samo za tu namjenu,
* **Licence –** sredstvima od Ministarstva se planiraju kupiti licence za učitelje predmetne nastave u iznosu od 3.000,00 kn,
* **Uredska oprema i namještaj –** planiramo utrošiti na kupnju 2 prijenosna računala za predmetnu nastavu od donacije Adriatic osiguranja u iznosu od 7.000,00 kn, 3.500,00 kn planiramo utrošiti na kupnju prijenosnog računala za ŽSV engleskog jezika te printer za ŽSV informatike u iznosu od 1.500,00 kn. Procjenjujemo da ćemo po godišnjem obračunu za 2019.godinu imati višak od ŽSV-a te višak od kapitalnih donacija te ćemo u Odluci o raspodjeli rezultata utvrditi da se namjenska sredstva utroše na kupnju prijenosnih računala i printera,
* **Dodatna ulaganja na građevinskim objektima – s**redstva koja planiramo ostvariti u 2020.g. od prodaje školskih stanova u iznosu od 2.940,00 kn planiramo na poziciji Dodatna ulaganja na građevinskim objektima. U 2019.godinu je prenesen ukupni višak od iznajmljivanja stanova u iznosu od 84.229,63 kn, a od prodaje zemljišta 86.993,50 kn koja ćemo prenijeti u 2020. godinu. Dio sredstava koji bi nedostajao iz decentralizacije za proširenje parkirališta, u 2020. godini financirali bi iz tih viškova kao i dodatno uređenje okoliša škole sa kupnjom nadstrešnica za bicikle. Neutrošeni dio bi se prenio kao višak u slijedeću godinu.
* **Knjige –** planira se nabava novih udžbenika za školsku godinu 2020./2021. te kupnja knjiga za školsku knjižnicu sredstvima od Ministarstva
* **Energija i pričuva –** stavke koje se mjesečno obračunavaju na računu kolegici koja je po Ugovoru o najmu stana iznajmila školski stan (struja i pričuva), a plan je 2.500,00 kn za 2020. godinu
* **Reprezentacija –** planira se u iznosu od 34.000,00 kn za održavanje kviza „Europa moja domovina“, Dana planeta zemlje, Dana škole

Plan za 2020.g. je veći za 493.108,00 kn u odnosu na projekcije, najvećim dijelom što se u 2020. godini moraju nabavljati udžbenici za učenike škole što je značajna stavka u Proračunu.

**Aktivnost: A300330 Mentorstvo**

U ovoj aktivnosti je plan od 5.186,00 kn za isplatu plaće mentorima (4 mentora x 1.296,50 kn). Još uvijek nam nisu isplaćena sredstva za 3 mentora i jednog novog iz 2019. godine pa planiramo njihovu isplatu u 2020. godini. Sredstva za 2021. i 2022. godinu se planiraju u istom iznosu kao i za 2020. godinu.

**Aktivnost: A300332 EU projekti**

Sredstva su planirana za eventualne odlaske učitelja na službena putovanja i stručna usavršavanja u sklopu EU projekata u iznosu od 20.000,00 kn. Sredstva za 2021. i 2022. godinu planiraju se u istom iznosu.

**Aktivnosti: A300340 ODJEK III-OŠ „BRAĆA RADIĆ“ 2019./2020.**

U sklopu ove aktivnosti je plan od 193.700,00 kn za razdoblje od siječnja do lipnja 2020. godine. Plan za gradska sredstva je 54.685,00 kn (15% troška te razlika od bruto II troška od 3.775,15 kn do punog troška plaće), sredstva EU 72% - plan je 117.768,00 kn i sredstva nacionalnog sufinanciranja 13% - plan je 21.247,00 kn, a sve prema Uputi za izradu prijedloga financijskog plana za razdoblje 2020.-2022. godine. Plaće su izračunate za 6 pomoćnika u nastavi koji su nam odobreni po Odluci Ministarstva. Izračun se temelji na bruto iznosu od 40,78 kn po satu i broju tjednog zaduženja za pojedinog pomoćnika (jedan pomoćnik ima zaduženje od 33 sata tjedno, jedan od 31, jedan od 29, jedan od 25, a dvoje od 23 sata tjedno). Osim za plaće, sredstva su planirana za službena putovanja (kao pratnja djeci), stručno usavršavanje, uredski materijal, usluge promidžbe, zdravstvene usluge i reprezentaciju. Naknada za prijevoz se svakom pojedinom pomoćniku isplaćuje u iznosu od 371,80 kn mjesečno prema cijeni karte javnog prijevoznika.

**Aktivnosti: A300341 ODJEK III-OŠ „BRAĆA RADIĆ“ 2020./2021.**

U sklopu ove aktivnosti koja se odnosi na školsku godinu 2020./2021., plan je za 2020. godinu (od rujna do prosinca) u iznosu od 151.800,00 kn. Plan za gradska sredstva je 42.745,00 kn (15% troška te razlika od bruto II troška od 3.775,15 kn do punog troška plaće), sredstva EU 72% - plan je 90.236,00 kn i sredstva nacionalnog sufinanciranja 13% - plan je 18.819,00 kn. Plaće su izračunate za 6 pomoćnika u nastavi koji su nam odobreni po Odluci Ministarstva pod pretpostavkom da ćemo i iduće školske godine imati isti broj pomoćnika u nastavi. Izračun se temelji na bruto iznosu od 40,78 kn po satu i broju tjednog zaduženja za pojedinog pomoćnika (jedan pomoćnik ima zaduženje od 33 sata tjedno, jedan od 31, jedan od 29, jedan od 25, a dvoje od 23 sata tjedno). Osim za plaće, sredstva su planirana za službena putovanja (kao pratnja djeci), stručno usavršavanje, uredski materijal, usluge promidžbe, zdravstvene usluge i reprezentaciju. Naknada za prijevoz se svakom pojedinom pomoćniku isplaćuje u iznosu od 371,80 kn mjesečno prema cijeni karte javnog prijevoznika. Plan za 2021. godinu iznosi 193.700,00 kn.

**PROGRAM: 3003 SOCIJALNI PROGRAM**

**Aktivnost: A301504 Pomoć za podmirenje troškova prehrane učenika osnovnih škola**

U ovoj aktivnosti je povećanje sredstava za 33.820,00 kn na ukupno 865.320,00 kn zbog blagog porasta djece koja se hrane u školskoj kuhinji. U mjesecu rujnu hranilo se 740 uč. x 6,00 kn x 178 dana što znači da opravdava plan od 800.320,00 kn za školsku kuhinju. Shema voća/mlijeka se planira u istom iznosu kao i u projekcijama – 65.000,00 kn.

Sredstva za 2021. i 2022. godinu se planiraju u istom iznosu kao i za 2020. godinu.

**3. Zakonske i druge podloge na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/2018), Zakon o ustanovama (NN 76/93, 29/97, 47/99, 35/08) , Zakon o proračunu (NN 87/08, 136/12 i 15/15).
* Pravilnik o proračunskim klasifikacijama (NN broj 26/10, 120/13), Pravilnik o proračunskom računovodstvu i računskom planu (NN broj 124/14, 115/15, 87/16 i 3/18.).
* Pravilnik o provedbi Školske sheme (NN broj 50/17, 102/17, 69/2018.).
* Upute za izradu Prijedloga financijskog plana za razdoblje 2020.-2022. godine Grada Koprivnice od 10. listopada 2019. KLASA: 400-06/19-01/0009, URBROJ: 2137/01-05-02/1-19-4.
* Godišnji plan i program rada škole za školsku godinu 2019./2020.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2019./2020.

**4. Usklađenost ciljeva, strategije i programa s dokumentima dugoročnog razvoja**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole. Škola donosi Godišnji plan i program i Školski kurikulum, prema planu koje je donijelo Ministarstvo znanosti i obrazovanja. Strateške planove donosi Ministarstvo i Grad Koprivnica. Ishodište i pokazatelji na čemu se zasniva izračun potrebnih sredstava je Odluka Grada Koprivnice o mjerilima za financiranje decentraliziranih funkcija i Državni pedagoški standard osnovnoškolskog sustava odgoja i obrazovanja čiji temelji se nalaze u Zakonu o odgoju i obrazovanju u osnovnoj i srednjoj školi. Državni pedagoški standard opisuje mjerila za prostor i opremu u osnovnoj školi. Svi naši planovi temeljeni su na tome, a naravno da naši planovi „ovise“ o mogućnosti financiranja našeg osnivača.

Sva materijalna sredstva koja se nastoje osigurati i utrošiti tijekom 2020.g. imaju za zadaću postizanje napretka rada Škole te odgajanje i pripremanje mladih ljudi za odgovoran i uspješan život. Kontinuiran uspjeh naših učenika dokaz je opravdanosti ulaganja u sustav odgoja i obrazovanja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2019.)** | **Ciljana vrijednost**  **(2020.)** | **Ciljana vrijednost (2021.)** |
| Povećanje broja školskih projekata/priredbi/manifestacija | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 57 | škola | 59 | 60 | 61 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2019.)** | **Ciljana vrijednost**  **(2020.)** | **Ciljana vrijednost (2021.)** |
| Povećanje broja učenika koji su uključeni u različite školske projekte/  priredbe/manifestacije | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 913 | škola | 1250 | 1400 | 1410 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2019.)** | **Ciljana vrijednost**  **(2020.)** | **Ciljana vrijednost (2021.)** |
| Povećanje broja osvojenih mjesta (prva tri) na županijskim/ državnim natjecanjima  -županijsko  -poluzavršno  -državno  -međunarodno | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika plasiranih na županijska, poluzavršna, državna i međunarodna natjecanja | 133  10  1  6 | škola | 155  11  10  9 | 156  12  12  10 | 157  13  14  11 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2019.)** | **Ciljana vrijednost**  **(2020.)** | **Ciljana vrijednost (2021.)** |
| Dodatna nastava | Radi učenika koji u nastavnom predmetu ostvaruju natprosječne rezultate | Broj učenika koji polaze dodatnu nastavu | 300 | škola | 341 | 342 | 343 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2019.)** | **Ciljana vrijednost**  **(2020.)** | **Ciljana vrijednost (2021.)** |
| Škola plivanja | Osposobljavanje učenika neplivača | Broj učenika polaznika | 100 | škola | 120 | 125 | 130 |

**5.** **Ishodište i pokazatelji na kojima se zasnivaju izračuni i procjene potrebnih sredstava za provođenje programa**

**Planiramo slijedeće:**

* Iz državnog proračuna (Ministarstva znanosti i obrazovanja) za plaće planiramo ostvariti prihod u iznosu od 10.417.900,00 kn, u 2021. godini 10.468.150,00 kn i 2022. godini 10.547.000,00 kn,
* Iz državnog proračuna za rashode poslovanja planiramo ostvariti prihod u iznosu od 2.134.454,00 kn, a u 2021. i 2022.g. isti iznos,
* Iz državnog proračuna za financiranje rashoda za nabavu nefinancijske planiramo ostvariti prihod u iznosu od 98.020,00 kn, a u 2021. i 2022.g. isti iznos,
* Iz gradskih sredstava planiramo ostvariti prihod u iznosu od 149.880,00 kn, u 2021.g. prihod od 102.485,00 kn, a u 2022.g. prihod od 47.800,00 kn,
* Iz tekućih pomoći proračunskim korisnicima koji im nije nadležan ostvariti iznos od 42.686,00 kn, a u 2021. i 2022. isti iznos,
* Iz kapitalnih pomoći proračunskim korisnicima koji im nije nadležan ostvariti iznos od 361.000,00 kn, za 2021. i 2022. godinu 261.000,00 kn,
* Iz tekuće pomoći od izvanproračunskih korisnika – HZZ ostvariti iznos od 20.000,00 kn, a u 2021. i 2022. isti iznos,
* Iz prihoda po posebnim propisima prihodovati iznos od 843.320,00 kn, a u 2021. i 2022. g. isti iznos. Sredstva su namijenjena za prehranu učenika te osiguranje i nabavu školskih majica za učenike,
* Iz tekućih donacija planiramo ostvariti prihod u iznosu od 30.200,00 kn, a u 2021. i 2022.g. isti iznos,
* Iz kapitalnih donacija od Adriatic osiguranja planiramo prihod od 3.500,00 kn, a u 2021. i 2022.g. 13.500,00 kn dio od Adriatica, a dio od ostalih kapitalnih donacija,
* Iz tekuće pomoći temeljem prijenosa EU sredstva ostvariti prihode u iznosu od 20.000,00 kn, a za 2020. te 2021. godinu isti iznos,
* Od prihoda od pruženih usluga od iznajmljivanja stanova, prostora za samoposlužne aparate te Unijepapira ostvariti prihod u iznosu od 20.450,00 kn, a u 2021. i 2022. godini 20.950,00 kn,
* Od prihoda od prodaje postrojenja i opreme ostvariti prihod u iznosu od 5.000,00 kn,
* Od prihoda od prodaje proizvedene dugotrajne imovine (od prodaje stanova na kojima postoji stanarsko pravo) planiramo ostvariti u iznosu od 2.940,00 kn, a u 2020. i 2021.godini isti iznos,
* Iz tekućih prijenosa između proračunskih korisnika istog proračuna temeljem prijenosa EU sredstava ostvariti prihod u iznosu od 230.324,00kn, a u 2021. iznos 117.768,00 kn. Sa školskom godinom 2020./2021. završava projekt ODJEK III,
* Iz tekućih prijenosa između proračunskih korisnika istog proračuna ostvariti prihod u iznosu od 119.096,00 kn, u 2021.godini iznos 96.247,00,00 kn, a u 2022. godini 75.000,00,00 kn,
* Višak prihoda od školske kuhinje te štete u iznosu od 13.473,00 kn,
* Višak prihoda od nefinancijske imovine iz vlastitih prihoda u iznosu od 1.347,00 kn, a u 2020. i 2021. godini 0 kn,
* Višak prihoda od nefinancijske imovine od prodaje stanova na kojima postoji stanarsko pravo i od prodaje zemljišta u ukupnom iznosu od 174.200,00 kn, u 2021. godini samo višak od prodaje zemljišta u iznosu od 77.060,00 kn, a u 2022. godini 47.060,00 kn,
* Višak prihoda od nenadležnog proračuna od ŽSV-a 17.000,00 kn, a u 2021. i 2022. godini 12.000,00 kn,
* Višak prihoda od kapitalnih donacija 3.500,00 kn,
* Višak vlastitih prihoda od ostalih prihoda ostvarenih od povrata preplate Fonda za zaštitu okoliša te višak prihoda od skupljenog papira u iznosu od 6.668,00 kn,
* Višak prihoda od tekućih donacija od nagrade Turističke zajednice, Belupa, Kalimera i Bašića u iznosu od 4.900,00 kn,
* Manjak prihoda preneseni iz 2019. u 2020. godinu u iznosu od 90.000,00 kn (od decentralizacije za račune iz 2019.g., a plaćene u 2020. godini - tzv. metodološki manjak),
* Manjak prihoda od grada u iznosu od 7.650,00 kn: 3.000,00 kn za međuopćinska natjecanja i 4.650,00 kn za plaću iz prosinca za pomoćnike u nastavi – metodološki manjak,
* Manjak prihoda za pomoćnike u nastavi i shemu voća/mlijeka iz izvora nacionalnog sufinanciranja u iznosu od 14.030,00 kn,
* Manjak prihoda za pomoćnike u nastavi iz izvora Tekuće pomoći iz državnog proračuna – EU sredstva – GRAD u iznosu od 22.320,00 kn za plaću iz prosinca za pomoćnike u nastavi,
* Manjak prihoda od HZZ-a – za kaznu zbog kršenja ugovornih obveza u iznosu od 5.000,00 kn.

***Prihodima iz državnog proračuna planirano je financiranje iz COP-a:***

* Rashoda za zaposlene (plaća i doprinosa), ostalih rashoda za zaposlene (jubilarne nagrade, dar djeci do navršenih 15.g., božićnica, regres i ostale naknade), naknade troškova zaposlenima (za prijevoz), naknada poslodavca zbog nezapošljavanja osoba s invaliditetom,

***Prihodima iz državnog proračuna za osiguranje minimalnog financijskog standarda planirano je financiranje:***

* Materijalnih rashoda u iznosu od 2.044.154,00 kn
* Financijskih rashoda u iznosu od 300,00 kn
* Rashoda za nabavu strojeva i opreme u iznosu od 98.020,00 kn

***Prihodima iz gradskih sredstava planirano je financiranje*** izvannastavnih aktivnosti i međuopćinskih natjecanja (43.300,00 kn), prijevoza za osobu na stručnom usavršavanju (1.500,00 kn), pomoćnika u nastavi koji se financiraju iz Projekta (15% troškova i razlika od bruto II plaće 3.775,15 kn do punog iznosa plaće – 97.430,00 kn),

***Prihodima iz tekuće pomoći proračunskim korisnicima koji im nije nadležan planirano je financiranje:*** županijskih natjecanja (10.000,00 kn), državnih natjecanja (7.500,00 kn), rada županijskih stručnih vijeća (10.000,00 kn za 5 voditelja ŽSV-a), mentorstvo (5.186,00 kn za 4 mentora), kviza „Europa moja domovina“ u iznosu od 10.000,00 kn ,

***Prihodima iz kapitalne pomoći proračunskim korisnicima koji im nije nadležan planirano je financiranje*** *udžbenika za učenike škole u iznosu od 350.000,00 kn, knjiga za školsku knjižnicu u iznosu od 8.000,00 kn te nabavu licenci u iznosu od 3.000,00 kn,*

***Prihodima iz tekuće pomoći od izvanproračunskih korisnika* – *HZZ*** ***planirano je financiranje*** osobe na stručnom usavršavanju u iznosu od 20.000,00 kn,

***Prihodima po posebnim propisima predviđeno je financiranje*** školske kuhinje (790.320,00 kn), plaćanja osiguranja za učenike (18.000,00 kn) i majica za učenike škole (35.000,00) od uplata roditelja

***Prihodima iz tekućih donacija*** ***predviđeno je financiranje***: sitnog inventara - pomagala za razrednu nastavu - mini linija od nagrade Turističke zajednice u iznosu od 1.200,00 kn, dio reprezentacije za financiranje kviza „Europa moja domovina“, obilježavanje Dana planeta zemlje i Dana škole – 24.000,00 kn i uredskog i ostalog materijala u iznosu od 5.000,00 kn,

***Prihodima iz kapitalnih donacija*** planirano je financiranje jednog prijenosnog računala za predmetnu nastavu u iznosu od 3.500,00 kn

***Prihodima iz tekuće pomoći temeljem prijenosa EU sredstava*** predviđeno je financiranje materijalnih rashoda za EU projekte u iznosu od 20.000,00 kn,

***Od prihoda od pruženih usluga (ostvarenih od iznajmljivanja stanova, prostora za samoposlužne aparate i skupljenog papira) planirano je financiranje*** električne energije i pričuve u iznosu od 2.500,00 kn za stan na Trgu Eugena Kumičića koji je po Ugovoru o zakupu stana iznajmljen djelatnici škole, uredski i ostali materijal za nastavu (12.950,00 kn), te pokriće manjka od HZZ-a u iznosu od 5.000,00 kn

***Prihodima od prodaje proizvedene dugotrajne imovine planirano je financiranje*** pozicije dodatnih ulaganja u građevinske objekte koje se planira trošiti u 2020. godini na proširenje parkirališta oko škole te dodatno uređenje okoliša postavljanjem nadstrešnica za bicikle.

P***rihod od prodaje postrojenja i opreme*** planiramo eventualno ostvariti od prodaje rashodovane školske imovine

***Prihodima iz tekućih prijenosa između proračunskih korisnika istog proračuna temeljem prijenosa EU sredstava*** predviđamo financiranje plaća i drugih materijalnih rashoda pomoćnika u nastavi iz projekta ODJEK III (mjesečno 72 % od ukupnog troška bruto II plaće od 3.775,15 kn po pomoćniku)

***Prihodima iz tekućih prijenosa proračunskih korisnika istog proračuna*** predviđamo financiranjeplaća i drugih materijalnih rashoda pomoćnika u nastavi iz projekta ODJEK III – 13 % od ukupnog troška bruto II plaće od 3.775,15 kn po pomoćniku u ukupnom planiranom iznosu od 44.096,00 kn i shemu voća/mlijeka u iznosu od 75.000,00 kn

***Procjenjujemo da će po Godišnjem obračunu ostati viškovi te iz prenesenih viškova iz 2019. u 2020. po donošenju Odluke o raspodjeli rezultata u 2020.godini, predlažemo financiranje:***

* rada ŽSV-a te kupnju prijenosnog računala za ŽSV engleski jezik i printera za ŽSV informatiku (17.000,00 kn), dodatna ulaganja na građevinskim objektima za proširenje parkirališta te nabavu nadstrešnica za bicikle (174.200,00 kn), kupnju prijenosnog računala za predmetnu nastavu iz viška kapitalnih donacija (3.500,00 kn) te ostale potrebne opreme iz viška vlastitih prihoda od nef. imovine (1.347,00 kn), kupnju mini linije za razrednu nastavu 500,00 kn i kupnju nošnji za učenike u PŠ Starigrad iz viška tekućih donacija i viška vl. prihoda od skupljenog papira, kupnju potrebnog materijala za nastavu iz viška prihoda od preplate Fonda (1.086,00 kn) te potrebnih troškova investicijskog održavanja od viška prihoda od štete (3.473,00 kn)

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini :**

Školsku godinu 2019./2020. uspješno su završili svi učenici škole osim jednog učenika sedmog razreda koji je upućen na ponavljanje razreda zbog zaključene tri negativne ocjene (hrvatski jezik, engleski jezik i fizika). Škola je bila domaćin Županijskih natjecanja iz engleskog jezika i informatike za što je Županija osigurala potrebna materijalna sredstva u iznosu od 9.592,00 kn. Po prvi je put u našoj školi održano HIPPO natjecanje iz engleskoga jezika. U prvom izlučnom krugu natjecanja sudjelovalo je 56 učenika naše škole, a u poluzavršnicu pozvano je 14.

U školi su organizirani aktivi predmetne nastave i aktiv učitelja razredne nastave. Učitelji redovito uspoređuju mjesečne planove, dogovaraju korelacije, organiziraju izvanučioničku nastavu, izlete i ekskurzije te izmjenjuju iskustva i znanja.

Učitelji su prisustvovali stručnim skupovima u organizaciji MZO-a unutar naše županije, na međužupanijskim stručnim vijećima, a dio njih i na državnim skupovima (psihologinja, knjižničarka, dvije učiteljice matematike, 2 učiteljice razredne nastave, učiteljica hrvatskog jezika, učiteljica njemačkog jezika, učitelji glazbene kulture, ravnatelj) uz obavezu prenošenja novih saznanja ostalim učiteljima na Učiteljskom vijeću.

U organizaciji škole i uz potporu Ministarstva znanosti i obrazovanja održana su dva regionalna skupa za učitelje razredne nastave („Škola za život“) te jedan regionalni skup za učitelje matematike. U sklopu obrazovne reforme održana su i dva županijska skupa učitelja informatike te jedan za školske knjižničare. Tijekom školske godine škola je bila domaćin jednog županijskog stručnog vijeća učitelja razredne nastave, triju županijskih stručnih vijeća učitelja matematike, jednog učitelja engleskog jezika te tri učitelja informatike.

Za učenike iz udaljenijih dijelova grada organiziran je prijevoz na nastavu autobusima. Tijekom školske godine prevozilo se 413 učenika naše škole.

Od izuzetne je važnosti organiziranje prehrane u školskoj kuhinji. Jelovnik je prilagođen potrebama učenika, a osmislili su ga nutricionisti Podravke. Prehrana je, po prvi puta protekle školske godine, organizirana za sve učenike naše škole. Hrana se svakodnevno dostavlja u PŠ Starigrad i PŠ Bakovčice novim dostavnim vozilom koje je u vlasništvu škole. Tijekom godine prosječno je školsku

kuhinju polazilo 730 učenika.

Važno je napomenuti da je škola u projektu Sheme voća i mlijeka čiji projekat ima za cilj povećanje unosa svježeg voća i povrća te mlijeka i mliječnih proizvoda, smanjenje unosa hrane s visokim sadržajem masti, šećera i soli u svakodnevnoj prehrani učenika, podizanje razine znanja o važnosti zdrave prehrane i nutritivnim vrijednostima svježeg voća i povrća te mlijeka i mliječnih proizvoda te edukaciju učenika u cilju smanjenja otpada od hrane.

Učenici su u sklopu programa rada školskog liječnika bili obuhvaćeni specifičnim i preventivnim mjerama zdravstvene zaštite. Provedeni su pregledi za utvrđivanje zdravstvenog stanja i sposobnosti učenika za nastavu tjelesne i zdravstvene kulture te pregledi za određivanje primjerenog oblika školovanja. Također, provedeni su pregledi prije održavanja školskih sportskih natjecanja i škole plivanja, screeninzi - pregled vida za učenike 3.razreda, sistematski pregledi za učenike 5. i 8. razreda i budućih učenika prije upisa u prvi razred osnovne škole, cijepljenje učenika 1., 6. i 8. razreda i budućih učenika prije upisa u prvi razred osnovne škole te sistematski pregled učenika 5. i 8. razreda i budućih učenika prije upisa u prvi razred osnovne škole. Osim toga, sukladno preporuci Ministarstva zdravstva i HZJZ, realizirano je cijepljenje učenika i učenica 8. razreda protiv HPV-a za one učenike koji su iskazali interes. Tijekom nastavne godine kontinuirano su se provodili namjenski pregledi na zahtjev i prema situaciji.

Na temelju poziva financiranog iz Operativnog programa Učinkoviti ljudski potencijali Europskog socijalnog fonda, kojeg je odobrilo Ministarstvo znanosti i obrazovanja putem Otvorenog poziva na dostavu projektnih prijedloga UP.03.2.1.03. „Osiguranje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III“ te provedenog javnog natječaja i odabira kandidata, Osnovna škola „ Braća Radić“ Koprivnica dobila je šest (6) pomoćnika u nastavi koji će pomagati učenicima s teškoćama u odgojno-obrazovnom procesu u nastavnoj godini 2019./2020.. Cilj projekta je osigurati dodatnu profesionalnu potporu uključivanju učenika s teškoćama u razvoju u osnovnoškolskim odgojno obrazovnim ustanovama kako bi im se u nastavi osigurala bolja obrazovna postignuća, uspješnija socijalizacija i emocionalno funkcioniranje.

U skladu s Temeljnim kolektivnim ugovorom, svi zaposlenici do 50 godina starosti svake (3) godine, a zaposlenici iznad 50 godina starosti svake dvije (2) godine imaju pravo na sistematski pregled u vrijednosti od 500,00 kuna sukladno odredbama Kolektivnog ugovora za zaposlenike u osnovnoškolskim ustanovama. U prošloj školskoj godini sistematski pregled je obavilo 28 djelatnika škole. Ovisno o procjeni opasnosti, za radno mjesto domar-rukovatelj centralnog grijanja, mora obaviti dodatni zdravstveni pregled na Medicini rada. Kuharice obavezno najmanje 2 puta godišnje odlaze na zdravstveni/sanitarni pregled u Zavod za javno zdravstvo, a svake četiri godine pohađaju tečaj za stjecanje osnovnog znanja o zdravstvenoj ispravnosti namirnica i osobnoj higijeni osoba koje rade u proizvodnji namirnica. Kuharica koja radi u Područnoj školi Starigrad također mora obavljati zdravstvene/sanitarne preglede prema planu.

**Izvannastavne i izvanškolske aktivnosti**

Učenici naše škole bili su vrlo uspješni na brojnim natjecanjima i natječajima te su polazili brojne izvannastavne i izvanškolske aktivnosti koje su pridonijele tom uspjehu. Dio izvannastavnih aktivnosti financiran je i od strane Grada Koprivnice. Na temelju interesa učenika i mogućnosti organizacije rada i u ovoj školskoj godini organiziran je niz izvannastavnih aktivnosti.

Izvannastavne i izvanškolske aktivnosti 1.-4. razred

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
| **IZVANNASTAVNE** | **BR.UČ.** | **IZVANŠKOLSKE** | **BR. UČ.** |
| Likovna skupina | 16 | Škola slikanja i crtanja (Paleta, Lovreković) | 5 |
| Pričaonica | 9 | Tenis | 8 |
| Dramska skupina | 17 | Glazbena škola | 16 |
| Recitatorska grupa | 12 | Strani jezik (Eng., Franc., Njem.) | 19 |
| Likovna grupa | 13 | Plivanje | 26 |
| Plesna grupa | 10 | Crkveni zbor | 1 |
| Engleska igraonica | 7 | Nogomet | 38 |
| "Uradi sam" | 22 | Ples (Plesni klub Jump, Sweet Beat, plesna škola,...) | 21 |
| Likovno-kreativna radionica | 11 | Vatrogasci | 40 |
| Eko skupina | 16 | Hrvanje | 17 |
| Plesna skupina | 10 | Lutkarska | 1 |
| Dramska grupa | 7 | Stolni tenis | 2 |
| Recitatorska grupa | 14 | Boks | 3 |
| Recitatorska skupina | 8 | Rukomet | 39 |
| Zbor nižeg uzrasta | 35 | Karate | 5 |
| Plesna skupina | 16 | Šah | 1 |
| Eko skupina | 14 | Robotika | 2 |
| Eko grupa | 9 | Jahanje | 2 |
| Biblijska skupina | 10 | Umjetnička škola FP | 6 |
| Duhovno-glazbena igraonica | 3 | Ronjenje | 4 |
| Veseli nijemci | 34 | Atletika | 8 |
| Francuska igraonica | 12 | Košarka | 10 |
| Sportska grupa | 10 | Jiu jitsu | 1 |
| MKSS | 8 | Ribolov | 1 |
|  |  | Folklor | 19 |
|  |  | Fitnes | 1 |
|  |  | Terapijsko plivanje | 1 |
|  |  | Mažoretkinje | 2 |
|  |  | Planinarenje | 1 |
|  |  | Dramska grupa | 5 |
|  |  | Streljaštvo | 1 |
|  |  | Badminton | 2 |
|  |  | Motokros | 1 |
|  |  | Crkveni zbor | 1 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | |  | |  | |  | |  |  |  |  |  |
|  | |  | |  | |  | |  |  |  |  |  |
|  |  | |  | |  | |
| Izvannastavne i izvanškolske aktivnosti 5.-8. razred |  | |  | |  | |

|  |  |  |  |
| --- | --- | --- | --- |
| **IZVANNASTAVNE** | **BR.UČ.** | **IZVANŠKOLSKE** | **BR. UČ.** |
| Filmska skupina | 8 | Centar izvrstnosti | 21 |
| Dramska skupina | 10 | Boks | 5 |
| Literarna grupa | 2 | Vatrogasci | 31 |
| Čitateljski klub | 4 | Rukomet | 31 |
| Prva pomoć | 6 | Košarka | 12 |
| Povijesna grupa | 1 | Glazbena škola | 13 |
| Duhovno-glazbena skupina | 2 | Nogomet | 44 |
| Vjeronaučna grupa | 5 | Jahanje | 2 |
| Vjeronaučna skupina | 2 | Streljaštvo | 1 |
| Karitativna skupina | 9 | Karate | 6 |
| Zbor višeg uzrasta | 22 | Ples (Plesni klub Jump, Sweet Beat, plesna škola,...) | 16 |
| Instrumentalna skupina | 5 | Atletika | 9 |
| Likovna skupina | 5 | Plivanje | 20 |
| Atletika m+ž | 3 | Ronjenje | 2 |
| Ritmička skupina | 6 | Crkveni zbor | 9 |
| Plesna skupina | 10 | Badminton | 2 |
| Nogomet | 15 | Folklor | 8 |
| Eko skupina | 9 | Likovni klub | 13 |
| Informatička grupa | 19 | Pilates | 1 |
| Tehnička grupa | 14 | Tenis | 5 |
| Geo grupa | 3 | Umjetnička škola FP | 18 |
| Romska pleska skupina | 2 | Koprivnički mušketiri i haramije | 1 |
| Grupa matematičara | 15 | Lutkarsko kazalište | 1 |
| Univerzalna sportska škola | 20 | Hrvanje | 10 |
| Vršnjaci pomagači | 36 | Ribolov | 2 |
| 5+ | 17 | Ministranti | 1 |
|  |  | Izviđači | 6 |
|  |  | Stolni tenis | 1 |
|  |  | Odbojka | 3 |
|  |  | Šah | 1 |
|  |  | Tajlandski boks | 2 |
|  |  | Strani jezik | 3 |
|  |  | Dramska skupina | 5 |

**Realizacija plana izvanučioničke nastave**

Izvanučionička nastava je oblik nastave koji podrazumijeva realizaciju planiranih programskih sadržaja izvan škole. Cilj izvanučioničke nastave je učenje otkrivanjem u neposrednoj životnoj stvarnosti, u kojemu se učenici susreću s prirodnom i kulturnom okolinom, ljudima koji u njoj žive i koji su utjecali na okolinu. Rad izvan škole potiče radost otkrivanja, istraživanja i stvaranja, pogodan je za timski rad, te utječe na stvaranje kvalitetnih odnosa unutar odgojno – obrazovne skupine. U školskoj godini 2018./2019. škola je uspješno provodila izlete, ekskurzije i terensku nastavu u skladu s važećim pravilnicima. Učenici četvrtih razreda uspješno su realizirali Školu u prirodi dok su učenici sedmih razreda uspješno proveli višednevnu ekskurziju. Terenska nastava i izleti organizirani su za sve razredne odjele. Učenici su u sklopu terenske nastave iz različitih predmeta posjetili Lonjsko polje, Varaždin, Šodericu, Plitvice, otok Krk, Fužine, Zagreb, Vukovar, Hrvatsko zagorje, Kutarevo i mnoga druga mjesta u Hrvatskoj.

**Kulturna i javna djelatnost škole**

*Provedene aktivnosti:* Tjedan crvenog križa, Dan sjećanja na holokaust, Europski tjedan programiranja, Europski dan jezika, Dan hrvatskog jezika, Tjedan cjeloživotnog učenja, Dani kruha i zahvalnosti za plodove zemlje, Mjesec hrvatske knjige, Galovićeva jesen, Svjetski dan kravate, Svjetski dan štednje, Dan grada Koprivnice, Međunarodni dan poezije, Mjesec frankofonije, Dan ružičastih majica, Međunarodni dan tolerancije, Međunarodni dan darivanja knjigom

**Ostala obilježena događanja u školi:**

*Provedene aktivnosti:* Renesansni festival, Vuzmena košarica – 3.c i 3.d razred , Sa Zebrom sigurno u školu

**Realizirani projekti:**

*Projekti na razini škole:* Olimpijada čitanja 2018., Škole za Afriku, Škola za pet plus, Čitanje ne poznaje granice/Branje ne pozna meja, Znanje kao dar, Robo Tech, Volimo volontiranje, Projekt Odjek III, Školski čitateljski klub Lijina Gajbica, Vitezovi chilleri, Otpad pametno odvoji – dobre navike usvoji, Jumicar

***Zaključak:***

Vizija škole je prepoznati i podržati potencijal svakog učenika i osigurati pozitivno ozračje za razvijanje temeljnih ljudskih vrijednosti.

Misija škole je pružati učenicima priliku za različite vrste učenja u skladu s njihovim sposobnostima i interesima, stvarati okruženje za prihvaćanje različitosti i razvijanje tolerancije te osnaživati suradničke i suodgovorne odnose između učenika, učitelja i roditelja te Škole i zajednice.

Koprivnica, 27.12.2019.

Sastavila: Ravnatelj:

Andreja Eršetić Krešo Grgac, prof.

voditeljica računovodstva